
1 INNLEDNING 

Godkjent av: Universitetsdirektøren
Dato: September 2005
Erstatter: Kap 1 i HMS-håndboka av 1999





1.1 Bakgrunn
1.2 Hensikten med HMS-håndboka
1.3 Hva er systematisk HMS-arbeid


1.1 Bakgrunn

Helse-, miljø- og sikkerhetslovgivningen pålegger Universitetet i Tromsø å arbeide systematisk med helse, miljø og sikkerhet (HMS), jamfør "Forskrift om systematisk helse-, miljø- og sikkerhetsarbeid i virksomheter". Forskriften trådde i kraft 1. januar 1992, og ble revidert høsten 1997. Det betyr at det skal iverksettes systematiske tiltak som skal sikre at Universitetets aktiviteter planlegges, organiseres, utføres og vedlikeholdes i samsvar med krav fastsatt i HMS-lovgivningen. 

Universitetsstyret har forankret det systematiske HMS-arbeidet i ledelsesstrukturen, på linje med andre sentrale oppgaver ved UiTø. Det forutsettes bred medvirkning fra alle på arbeidsplassen i det kontinuerlige arbeidet for å bedre sikkerheten, arbeidsmiljøet og hindre forurensning av det ytre miljøet.

I 2005 kom staten med pålegg* om at statlige virksomheter skulle ha økt fokus på miljøledelse. Miljøledelse betyr systematisk arbeid for å endre virksomheten i en mer miljøvennlig retning. Fire satsningsområder er pekt ut: innkjøp, avfall, transport og energibruk. Universitetsstyret vedtok å integrere miljøledelse i det allerede eksisterende systematiske helse-, miljø- og sikkerhetsarbeidet, og at innsatsen for å bli mer miljøvennlig på satsningsområdene skal intensiveres. 
*: St.prp. nr. 1 (2001–2002) fra henholdsvis Miljøverndepartementet og Arbeids- og administrasjonsdepartementet.

1.2 Hensikten med HMS-HÅNDBOK

HMS-håndboka viser hvordan UiTø skal arbeide systematisk med helse, miljø og sikkerhet. Håndboka skal være et praktisk arbeidsverktøy for ledelsen og de ansatte, slik at hver enhet har oversikt over og kontinuitet i HMS-arbeidet. Den skal også være et referansedokument overfor tilsynsmyndighetene. 

Universitetsdirektøren skal sørge for at det utøves internkontroll ved UiTø. Ledelsen ved den enkelte enhet må med utgangspunkt i HMS-håndboka tilpasse enhetens systematiske HMS-arbeid.

Under de ulike kapitlene i HMS-håndboka finnes oversikt over hvem som har ansvar for hvilke oppgaver, hva som skal skriftlig dokumenteres og hvor ytterligere informasjon kan finnes. 

HMS-håndboka er lagt ut på Universitetets internettside. Understreket tekst i håndboka betyr at den peker til en internettside i den elektroniske utgaven. 


1.3 Hva er Systematisk HMS-arbeid?

Gode og sikre arbeidsvaner, klare ansvarsforhold, godt samarbeid og ryddige lokaler gir kvalitet i arbeidet og bedre resultater. Det er dette systematisk HMS-arbeid egentlig dreier seg om. 

Effektene av systematisk HMS-arbeid er åpenbare: det lønner seg, det øker trivselen, det øker kvaliteten, det øker effektiviteten, det senker sykefraværet, det reduserer skader og ulykker, det bedrer rekrutteringen og det gir godt omdømme både for enheten og for Universitetet. 

De beste resultatene kommer med systematiske forbedringer, ikke ved skippertak. Det er bedre og billigere å forebygge enn å reparere. Det er viktig at alle deltar aktivt i arbeidet for å bedre arbeidsmiljøet samtidig som ledelsen må ta sitt ansvar. 

Lykke til med en bedre hverdag! 



2 MÅL FOR HELSE, MILJØ OG SIKKERHET 

Godkjent av: Universitetsdirektøren
Dato: September 2005
Erstatter: Målsetninger for UiTø i HMS-håndboka av 26.3.99 





2.1 Overordnet mål for HMS
2.2 Mål for den enkelte enhet


2.1 OVERORDNET MÅL FOR HELSE, MILJØ OG SIKKERHET VED UITØ 

Under følger oversikt over overordnede mål for helse, miljø og sikkerhet ved Universitetet i Tromsø. 

Arbeidsmiljø
Universitetet i Tromsø skal gi arbeidstakere og studenter en trygg arbeidsplass. Denne trygghet baserer seg på gjensidig respekt og på etterfølgelse av gjeldende lover og regler. Høy tilgjengelighet til et oppdatert internt regelverk er også en forutsetning.

Brannsikkerhet
Alle bygninger skal ha brannvernrutiner og system som sikrer at medarbeidere, studenter, gjester og eiendom ikke skades. De enkelte bygg skal tilfredsstille de krav som stilles til brannsikkerhet. 

El-sikkerhet
Alle bygninger skal ha elektriske anlegg og utstyr som tilfredsstiller krav i lover og forskrifter, og som er tilpasset de behov vi har for slike innretninger. 

Ytre miljø/Miljøledelse
UiTø ønsker å vektlegge forskning og kunnskapsutvikling som kan legges til grunn for bærekraftig høsting og utvikling i naturressursbaserte regioner. Gjennom å utdanne kandidater som tilfører samfunnet ny kunnskap som bidrar til en bærekraftig utvikling vil UiTø mest effektivt formidle sin miljøstrategi.

 I tillegg skal Universitetet i Tromsø gjennom rutiner, handlinger og daglig drift sikre at det ytre miljø; jord, luft og vann ikke forurenses ved utslipp, avfallsbehandling eller ved andre forhold. Det skal også legges vekt på energiøkonomiserende tiltak i virksomheten. 


2.2 MÅL FOR DEN ENKELTE ENHET 

Den enkelte enhet (fakultet, høgskolen, enhet under Universitetsstyret og avdeling i sentraladministrasjonen) skal sette overordnede mål for det som er viktig for enheten. Standardskjema (Word-format) for lokale overordnede mål finnes på Universitetets hjemmeside på internett. 

I tillegg skal de årlige HMS-rundene ende opp med mål som skal være konkrete og tiltaksrettede. 



3 ORGANISERING, ANSVAR OG MYNDIGHET INNEN HELSE-, MILJØ- OG SIKKERHETSARBEIDET VED UITØ 

Godkjent av: Universitetsstyret
Revidert: september 2005
Erstatter: Kap 3 i HMS-håndboka av 1997 





3.1 Organisasjonskart
3.2 Definisjoner
3.3 Ansvar og myndighet 

3.3.1 Ansvar og myndighet for ledere på alle plan 

3.3.2 Arbeidstakere, eksternt lønnede og studenter 

3.3.3 Vernetjenesten 

3.3.4 Støttefunksjoner innen helse, miljø og sikkerhet

3.4 Referanser
3.5 Vedlegg


3.1 ORGANISASJONSKART

Figuren nedenfor viser styringsordningen ved universitetet i Tromsø. Ansvaret for HMS følger den ordinære strukturen. 

Ledelsen på alle nivå har plikt til å ivareta hensynet til helse, miljø og sikkerhet innenfor eget ansvars- og arbeidsområde (jfr bl a  AML § 14 og Brann- og eksplosjonsvernlovens §§ 8 og 19). 

Tilsatte og studenter har plikt til å følge de krav som er satt til det systematiske arbeidet med helse, miljø og sikkerhet (jfr bl a AML § 16 og Brann- og eksplosjonsvernlovens § 25). 

Der UiTø deler lokaler/aktiviteter med andre virksomheter skal arbeidsgiver sørge for at det avklares hvilken virksomhet som må regnes som hovedbedrift og om nødvendig sørge for at det skriftlig avtales hvilken av virksomhetene som har ansvar for samordningen av det systematiske helse-, miljø- og sikkerhetsarbeidet innenfor felles lokaler/aktiviteter (jfr AML § 15 og forskrift om systematisk HMS-arbeid § 6). 

3.2 DEFINISJONER

Ansvarlig leder: arbeidstaker som har til oppgave å lede eller kontrollere andre arbeidstakere

AML: Arbeidsmiljøloven
Enhet: fakultet, høgskolen, avdeling i sentraladministrasjonen og enhet under universitetsstyret

HMS: helse, miljø (både indre og ytre miljø/miljøledelse) og sikkerhet 

Internkontroll: systematiske tiltak som skal sikre at Universitetets aktiviteter planlegges, organiseres, utføres og vedlikeholdes i samsvar med krav fastsatt i eller i medhold av HMS-lovgivningen 

3.3 ANSVAR OG MYNDIGHET 

Oppgaver i forbindelse med det systematiske HMS-arbeidet kan delegeres til medarbeidere innen deres arbeidsområde. Slik plikt bør imidlertid ikke delegeres til verneombudene, da de har en tilsynsfunksjon. Det systematiske arbeid med HMS kan m.a.o. legges opp slik at navngitte medarbeidere har konkrete plikter. En slik plikt utføres da på vegne av den lederen som har ansvaret. 

Dersom oppgaver innen systematisk HMS-arbeid delegeres, skal ledelsen dokumentere dette skriftlig. 


3.3.1 Ansvar og myndighet for ledere på alle plan

Universitetsdirektøren

Universitetsdirektør skal sørge for at Universitetet har systemer som sikrer at kvaliteten i forsknings-, utdannings- og formidlingsvirksomheten holder et høgt nivå samt bidrar til at arbeids- og læringsmiljøet er fullt ut forsvarlig ut fra en vurdering av hensynet til helse, miljø, sikkerhet og velferd, herunder sørge for nødvendige beredskapsplaner.
Universitetsdirektøren skal sørge for at det innføres og utøves systematiske HMS-arbeid, og at dette gjøres i samarbeid med arbeidstakerne og deres representanter. 


Universitetsdirektøren er systemansvarlig for det systematiske HMS-arbeidet (internkontroll) ved Universitetet i Tromsø, og har ansvar for intern revisjon av dette. 

Arbeidsgivers plikter er gitt i arbeidsmiljøloven § 14 og brann- og eksplosjonsvernlovens §§8 og 19.
Personal- og økonomidirektøren ivaretar det daglige ansvaret som Universitetsdirektøren har ihht HMS-håndboka. 


Fakultetsdirektør, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen 

Disse lederne har den daglige ledelsen av avdelingens administrative virksomhet. De skal sammen med dekan/høgskolerektor påse at arbeids- og læringsmiljøet er fullt ut forsvarlig ut fra en vurdering av hensynet til helse, miljø (indre og ytre), sikkerhet og velferd.

De skal sørge for at det innføres og utøves systematiske HMS-arbeid ved enheten, og at dette gjøres i samarbeid med arbeidstakerne og deres representanter. Disse lederne har også det daglige HMS-ansvaret for egen stab. 

Instituttleder 

Instituttleder har den daglige ledelsen av den samlede faglige og administrative virksomheten ved instituttet. I dette ligger det at instituttleder har ansvar for det daglige, systematiske HMS-arbeidet ved instituttet.


Ansvarlig leder 

Oppfølging av systematisk HMS-arbeid er et lederansvar. Den enkelte leder skal påse at eget og medarbeidernes arbeid planlegges og utføres i samsvar med Universitetets interne retningslinjer og reglement samt lover og forskrifter. Planlegging og vurdering av arbeidsmiljøet og gjennomføring av nødvendige forebyggende tiltak skal skje i samarbeid med arbeidstakerne. Dette for å ivareta arbeidstakernes rett til å bli hørt, og slik at samlet kunnskap og erfaring utnyttes. 

Leders plikter er gitt i bl a arbeidsmiljølovens § 16.2 og brann- og eksplosjonsvernlovens §§ 8 og 19.

3.3.2 Arbeidstakere, eksternt lønnede og studenter

Alle arbeidstakere skal rette seg etter HMS-håndbokas bestemmelser, retningslinjer og instrukser. De skal gjøre seg kjent med lover og forskrifter som gjelder deres arbeid. De skal medvirke til et godt arbeidsmiljø, og delta i det organiserte HMS-arbeidet. De skal bruke nødvendig verneutstyr og verneinnretninger. De skal melde fra til ledelsen ved feil og mangler og om tilløp til ulykker, skader og yrkessykdommer. 

Arbeidstakernes oppgaver er gitt i bl a arbeidsmiljøloven § 6.1 og brann- og eksplosjonsvernlovens § 25. 


Studentene anses som arbeidstakere i visse tilfeller. I disse tilfellene har studentene de samme ovennevnte rettigheter og plikter som ansatte: 

· studenter som utfører arbeid som kan medføre fare for liv og helse, f eks laboratoriearbeid, felt- og toktarbeid, og dersom dette arbeidet utføres som ledd i opplæring 

· studenter som er i ulike ansettelsesforhold ved Universitetet

3.3.3 Vernetjenesten


Den organiserte vernetjenesten ved UiTø er bygd opp både for å ivareta arbeidstakerinteressene vs. arbeidsgiver i HMS-spørsmål, og for å virke som støtte for arbeidsgiver. 

Den organiserte vernetjenesten består av: 

· valgte verneombud og hovedverneombud 

· et sentralt arbeidsmiljøutvalg, som er et underutvalg av Universitetsstyret


Verneombudene

De valgte verneombudene skal ivareta arbeidstakernes interesser i saker som angår arbeidsmiljøet, og de skal se til at arbeidet blir utført på en slik måte at arbeidstakernes sikkerhet, helse og velferd blir ivaretatt. Hovedverneombudene skal samordne verneombudenes virksomhet. 

Verneombudets oppgaver er gitt i arbeidsmiljøloven § 26 og i Forskrift om verneombud og arbeidsmiljøutvalg §§ 5-14. 

Oversikt over hvem som til enhver tid er valgt til verneombud/hovedverneombud finner du i den elektroniske utgaven av HMS-håndboka.


Arbeidsmiljøutvalget 

Arbeidsmiljøutvalget skal medvirke ved oppfølging av det systematisk HMS-arbeidet ved UiTø. 

Arbeidsmiljøutvalgets virksomhet er beskrevet i arbeidsmiljøloven §§ 23 og 24 og i Forskrift om verneombud og arbeidsmiljøutvalg, §§ 5-14. 

Oversikt over hvem som til enhver tid er valgt/oppnevnt til utvalget finner du i den elektroniske utgaven av HMS-håndboka. 


3.3.4 Støttefunksjoner innen helse, miljø og sikkerhet

· Bedriftshelsetjeneste
· HMS-koordinator og Tilsynshavende for strålevern
· Rådgiver
· Sosialrådgiver
· Vernesjef
Bedriftshelsetjenesten
Universitetet i Tromsø kjøper tjenester hos Stakkevollan Bedriftshelsetjeneste. Bedriftshelsetjenesten skal: 

· Bidra med å forebygge yrkesskader og yrkessykdom 

· Medvirke til bedre helse og trivsel hos de ansatte 

· Drive opplæring innen HMS av vernetjenesten og andre, samt gi generell helseinformasjon 

· Kartlegge arbeidsmiljøet med henblikk på mulige helsefarlige forhold i samarbeidet med ledelsen, vernesjefen, arbeidstakerne og hovedverneombudet

· Utføre lovbestemte helsekontroller


HMS-koordinatoren 

ØKoordinerer og tilrettelegger det systematiske HMS-arbeid ved UiTø deriblant: 

· Koordinerer/saksbehandler Arbeidsmiljøutvalget

· Koordinerer/deltar på intern sikkerhetsopplæring, risikovurderinger og utarbeidelse/revidering av interne retningslinjer og arbeidsrutiner

· Rådgiver vedr. arbeid med biologisk materiale, kjemikalier, spesialavfall og beredskap

· Fungerer som tilsynshavende i strålevern:
· Utarbeide universitetsinterne retningslinjer for arbeid med strålekilder

· Arrangere strålevernkurs

· Kontroll av laboratorier

· Ha oversikt over bruken av strålekilder ved Universitetet i Tromsø

· Rådgivning i strålevern
Rådgiver

· Systemadministrator - elektronisk stoffkartotek

· Miljøledelse

· Farlig avfall

· Web-sider 

· Revisjon rutiner/retningslinjer

· Beredskap

· Undervisning

· Utredningsarbeid

· Prosjektarbeid

Vernesjefen 

· Sakkyndig, rådgiver og koordinator i HMS-saker for arbeidsgiver, arbeidstakere, deres representanter, arbeidsmiljøutvalget og verneombudene 

· Skal gjennomføre intern revisjon av Universitetet i Tromsø sitt system for HMS-arbeid 

· Spesielle fagområder:

· Beredskap

· Inneklima

· HMS-håndboka

· Kartlegging av arbeidsmiljø

· Revisjon

· Risikovurderinger

· Skademeldinger


Sosialrådgiver 

· Samtalepartner med taushetsplikt

· Rådgiving i personalsaker (mellommenneskelige/organisatoriske) 

· Lederstøtte

· Intern attføring 

3.3.5 Teknisk avdeling, Sentraladministrasjonen 

Teknisk avdeling har drift og tilsyn med mange områder innenfor det fysiske arbeidsmiljøet som også er regulert av HMS-lovgivningen. Dette innebærer at det er flere berøringspunkter mellom den enkelte enhet og teknisk avdeling innenfor ansvarsområder som omfatter arbeidstakernes sikkerhet.

· Hovedansvar for at universitetets bygninger er bygget, utstyrt og vedlikeholdt jf lover og forskrifter.

· Brannsikkerhet. Ivaretar det overordnede ansvaret for brannsikkerhet på vegne av universitetets som eier. Samordning av virksomhet/enheter hvor det er flere enheter i samme bygg. Teknisk avdeling kan pålegge enhetene plikter i tilknytning til brannvern. Ledelsen ved hver enhet/virksomhet pålegges ellers gjennom brannlovgivning og forskrifter ansvar og plikter. Ansvarlig for at brannvernledere og øvrig teknisk personell innehar tilfredsstillende kompetanse.
· Sikringssystemer. Kontrollere adgang til bygninger (adgangskontroll). Innbruddsalarm. ITV/kameraovervåkning. Låssystem.  

· Vektertjenesten. Sikre tilfredsstillende vektertjeneste i forhold til behov og trusselbilde og er bestiller av ekstra tjenester ut over rammeavtalen. 

· Inneklima som innbefatter påvirkningen av kjemiske, biologiske og fysiske forhold: atmosfærisk miljø, termisk miljø, aktinisk miljø (lys og stråling), akustisk miljø og fysisk miljø. Gjelder ikke de forhold som ligger innen enhetenes ansvarsområde.
· Renhold 

· Avfallshåndtering

· Tilsyn og drift av tekniske installasjoner: ventilasjon, lys, varme, avløp, slokkeutstyr, elektriske anlegg og utstyr etc.
· Tilsyn og vedlikehold av interne veier og parkeringsplasser i forhold til varmekabler, skilting, brøyting og strøing.

3.4 REFERANSER 
· Arbeidsmiljøloven §§ 14 - 16
· Forskrift om systematisk helse-, miljø- og sikkerhetsarbeid
·  



3.5 VEDLEGG 

· Skjema for organisering av HMS-arbeidet ved enheten (word-format) (Rtf-format)




4 HELSE-, MILJØ- OG SIKKERHETSARBEID I PRAKSIS 

Godkjent av: Personaldirektør Solveig Wiesener
Dato: 26.03.99
Erstatter: Kap 4 i IK-håndboka av 1992 





4.1 Formål og omfang
4.2 Ansvar og myndighet
4.3 Definisjoner
4.4 Systematisk HMS-arbeid i praksis
4.4.1 Minimumskrav til HMS-arbeidet
4.4.2 Daglig HMS-arbeid
4.4.3 Årlig HMS-arbeid


4.5 Referanser
4.6 Vedlegg

Må inn noe om brannvern:

Leder er ansvarlig for at nyansatte og vikarer gis tilstrekkelig informasjon om opptreden i en brannsituasjon før de settes i arbeid. Det skal gjennomføres regelmessige brannøvelser og systematisk brannvernarbeid skal dokumenteres.
4.1 FORMÅL OG OMFANG

Dette kapittelet viser minimumskravene til det systematiske HMS-arbeidet, og hvordan dette kan utføres for å fremme et godt arbeidsmiljø. (se kap. 5). 


4.2 ANSVAR OG MYNDIGHET 

HMS-arbeid er et lederansvar på linje med andre sentrale oppgaver ved UiTø (se kap.3). Ledelsen skal tilkjennegi interesse for de innspill som kommer fra medarbeiderne, og skal gi tilbakemelding hvorvidt problemer som rapporteres fører til umiddelbare tiltak, tenkes håndtert senere, eller tas til etterretning uten at ledelsen kan/finner det riktig å følge opp. 

Fakultetsdirektørene, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen

Disse lederne skal sørge for at det innføres og utøves systematiske HMS-arbeid ved enheten, og koordinere dette arbeidet. 

Disse lederne skal også sørge for 

· at det settes felles mål for HMS-arbeidet for enheten 

· at det lages felles prioritert handlingsplan for enheten 

· årlig rapportering av HMS-forholdene ved enheten til Universitetsdirektøren 


Instituttleder (ev delegert til adm.leder)
Instituttleder (ev adm.leder) har ansvar for å gjennomføre daglig og årlig HMS-arbeid. Dette innebærer ansvar for 

· at minimumskravene til systematisk HMS-arbeid oppfylles 

· planlegging av HMS-runde 

· gjennomføring av HMS-runde 

· oppfølging av HMS-runde 

· gjennomgang av det systematiske HMS-arbeidet 

· årlig rapportering av HMS-tilstanden til enhetens leder


Instituttleder (ev adm.leder) kan delegere ovennevnte oppgaver til f eks avdelingsleder, seksjonsleder eller en annen ansvarlig leder. Enkeltoppgaver kan også delegeres til andre arbeidstakere. Delegeres oppgaver skal dette dokumenteres skriftlig.

Den enkelte arbeidstaker er pålagt å medvirke til systematisk HMS-arbeid. Det er viktig at den enkelte medarbeider deltar i å fremme trivsel og sikkerhet på arbeidsplassen. 


4.3 DEFINISJONER 

HMS: helse, miljø og sikkerhet. 

Ansvarlig leder: arbeidstaker som har til oppgave å lede eller kontrollere andre arbeidstakere

Enhet: fakultet, høgskolen, enhet under universitetsstyret eller avdeling i sentraladministrasjonen


4.4 SYSTEMATISK HMS-ARBEID I PRAKSIS 
4.4.1 Minimumskrav til HMS-arbeidet som enhetene må oppfylle

· oversikt over relevant HMS-lovgivning (se kap. 5)
· opplæring i HMS-arbeid (se kap. 6)
· medvirkning (se Forskrift om systematisk helse,- miljø- og sikkerhetsarbeid i virksomheter (internkontrollforskriften)og Arbeidsmiljøloven § 14) 

· rutiner for risikofylt arbeid (se kap. 5)
· håndtering av svakheter og mangler (se kap. 7)
· dokumentasjon av (se kap 9) 

· fastsatte mål for HMS 

· virksomhetens organisering og fordeling av ansvar, oppgaver og myndighet for HMS 

· risikovurdering med tilhørende tiltaksplan 

· rutiner for å avdekke, rette opp og forebygge overtredelse av krav i HMS-lovgivningen 

· årlige HMS-runder

4.4.2 Daglig HMS-arbeid


Det viktigste tegnet på et vellykket HMS-arbeid er at hensynet til medarbeidernes helse, miljø og sikkerhet er et aspekt som er tilstede i det daglige virke, både for medarbeiderne og for lederne. Det er en viktig lederoppgave å sikre at HMS kommer tidlig inn i planleggings- og beslutningsprosesser. Ved at en så tidlig som mulig kartlegger hvordan f.eks. nye arbeidsoppgaver, nye rutiner eller endret organisering vil innvirke på den enkelte medarbeiders arbeidssituasjon, kan en unngå tids- og kostnadskrevende tiltak i etterkant. Ved innkjøp av nytt utstyr og ved ombygginger er risikovurdering med hensyn til sikkerheten svært viktig ved vurdering av funksjonalitet. Ved en nøyaktig kartlegging tidlig i prosessen unngår en justeringer eller supplerende innkjøp i etterkant for å ivareta sikkerhetshensyn (Arbeidsmiljøloven § 14) 

4.4.3 Årlig HMS-arbeid


A. Planlegging av HMS-runde 
· Gjennomgang av HMS-tilstanden ( HMS-runde) ved den enkelte enhet skal skje minst en gang i året. 

· Instituttleder (ev delegert til adm. leder) og verneombudet skal planlegge og gjennomføre dette arbeidet. 

· Enhetens ansatte skal medvirke og tas med på råd.


B. Gjennomføring av HMS-runde 

HMS-rundene inneholder faste elementer: 

· Grovanalyse 

· skjer ved oppstart av den årlige gjennomgangen av HMS. Ledelse og verneombud evt. med bistand fra støttefunksjoner 

· drøfter hvorvidt det er spesielle områder som krever fokus, eller om det skal foretas en mer generell gjennomgang av forholdene. 

· Sjekklister kan benyttes. 

· Kartlegging 

· kan utføres etter ulike metoder, f.eks. kartleggingsrunder, risikovurderinger, avdelingsmøter, spørreundersøkelser, medarbeidersamtaler. Metodene kan også kombineres. 

· Handlingsplan 

· skal inneholde prioritert tiltaksliste (Word-dokument) med tidsfrister. 

· Fastsetting av mål 

· skal gjøres med utgangspunkt i handlingsplanen (Word-dokument) og egne vurderinger. Målene skal være konkrete og handlingsrettede, det vil si at det skal være mulig å sjekke om målene er oppnådd. 

· Den enkelte enhet skal også sette overordnede mål for det som er viktig for enheten.


C. Oppfølging av HMS-runde 

· Planlagte og prioriterte tiltak gjennomføres i henhold til tidsfristene. 

· De fastsatte mål søkes oppfylt, og erfaringer med overføringsverdi søkes identifisert og nyttiggjort. 

D. Gjennomgang av det systematiske HMS-arbeidet 

· En omfattende gjennomgang av HMS-arbeidet for å finne eksempler på 

· Vellykket praksis som kan komme til nytte 

· Svakheter og mangler som kan utbedres. 

· Skal utføres årlig. 

E. Rapportering til Universitetsdirektøren 

· HMS-tilstanden ved enheten rapporteres i årsmeldingen. 



4.5 REFERANSER
1. Arbeidsmiljøloven § 12 

2. Arbeidsmiljøloven § 14
3. Forskrift om systematisk helse-, miljø- og sikkerhetsarbeid i virksomheter (internkontrollforskriften) § 5, pkt. 2 og 3


4.6 VEDLEGG
1. Skjema for organisering av HMS-arbeidet ved enheten
2. Skjema for lokale overordnede mål
3. Sjekklister for div HMS-tema
4. Handlingsplan
5. Mal for skriving av retningslinjer og rutiner 

6. Skjema for årsrapport over HMS-forhold 

7. Retningslinjer for risikovurdering


5 LOVER, FORSKRIFTER, RETNINGSLINJER, RUTINER 

Godkjent av: Personaldirektør Solveig Wiesener
Dato: 26.03.99
Erstatter: Kap 3 i IK-håndboka av 1992 





5.1 Formål og omfang
5.2 Ansvar og myndighet
5.3 Definisjoner
5.4 Framgangsmåte
5.4.1 Lover og forskrifter
5.4.2 Retningslinjer
5.4.3 Rutiner
5.4.4 Stoffkartotek


5.5 Referanser
5.6 Vedlegg


5.1 FORMÅL OG OMFANG

Kapittelet skal gi lederne og arbeidstakerne oversikt over HMS-lovgivningen og retningslinjene som er aktuelle i virksomhetene som de er satt til å lede, gjøre HMS-lovgivningen og retningslinjene tilgjengelige, og legge forholdene til rette for enhetene til å utarbeide rutiner for risikofylt arbeid. 


5.2 ANSVAR OG MYNDIGHET

Instituttleder (ev delegert til adm. leder) skal 

· kjenne aktuelle krav som er gitt i HMS-lovgivningen 

· sørge for at alle lover og forskrifter i HMS-lovgivningen som gjelder for virksomheten er tilgjengelige 

· sørge for at alle universitetsinterne retningslinjer innen HMS som gjelder for virksomheten er tilgjengelige 

· sørge for at det er skriftlige rutiner (i henhold til kravene i HMS-lovgivningen og i retningslinjene) for risikofylt arbeid 


Arbeidstakere skal 

· kjenne HMS-lovgivningen som gjelder for deres arbeid 

· følge de retningslinjer, rutiner og instrukser som gjelder for deres arbeid


Dersom oppgaver blir delegert, skal dette dokumenteres skriftlig.


5.3 DEFINISJONER 

Enhet: fakultet, høgskolen, enhet under universitetsstyret eller avdeling i sentraladministrasjonen

HMS: helse, miljø og sikkerhet. 

HMS-lovgivning: de lover som er nevnt i § 2 i Forskrift om systematisk helse-, miljø- og sikkerhetsarbeid samt forskrifter fastsatt i medhold av disse 

Retningslinjer: universitetsinterne- og fakultetsinterne regler, laget med hjemmel i lover, forskrifter; minimumskrav 

Rutiner: praktiske prosedyrer ved enhetene eller ved lavere nivå i organisasjonen 


5.4 FRAMGANGSMÅTE

Aktuelle lover i HMS-lovgivningen, andre lover, tilsynsmyndigheter, forskrifter og universitetsinterne retningslinjer er bare tilgjengelig via link på internett. 

5.4.1 Lover og forskrifter


Tilsynsmyndighetene for HMS fører tilsyn med lovene og med tilhørende forskrifter 

5.4.2 Retningslinjer


Universitetet i Tromsø utarbeider retningslinjer for de mest sentrale områdene. Disse vil ikke bli distribuert i papirform. Enhetene må ta utskrift av aktuelle retningslinjer fra internett. Retningslinjene er minimumskrav. 

Enhetene skal utarbeide retningslinjer for de sentrale områdene som gjelder kun for den enkelte enhet.

5.4.3 Rutiner


Enhetene, eller nivåene under, skal utarbeide skriftlige rutiner for alt risikofylt arbeid.
Disse skal: 

· basere seg på risikovurdering 

· rette seg etter HMS-lovgivningen 

· være på et språk som de ansatte forstår 

· være utarbeidet etter "Mal for retningslinjer og rutiner"
5.4.4 Stoffkartotek


Enhetene er pålagt å opprette stoffkartotek med HMS-datablad for alle helsefarlige kjemikalier og stoff som blir brukt eller lagret ved enheten. Bruk HMS-datablad som er levert av forhandler eller produsent av stoffet. Disse kan stilles til ansvar for eventuelle skader som oppstår som følge av bruk av stoff i samsvar med HMS-databladet.


5.5 REFERANSER
1. Forskrift om systematisk helse-, miljø-, og sikkerhetsarbeid i virksomheter § 5, pkt. 1 og 6 

2. HMS-lovgivningen og tilhørende forskrifter, §16 

3. Forskrift om oppbygging og bruk av stoffkartotek for helsefarlige stoffer i virksomheter (Stoffkartotekforskriften). 



5.6 VEDLEGG
1. Skjema for organisering av HMS-arbeidet ved enheten 

2. Mal for retningslinjer og rutiner
3. Stoffkartotek med HMS-data
4. Informasjon om risikovurderinger


6 OPPLÆRING I HELSE, MILJØ OG SIKKERHET 

Godkjent av: Personaldirektør Solveig Wiesener
Dato: 26.03.99
Erstatter: Kap 6.2 i IK-håndboka av 1992 





6.1 Formål og omfang
6.2 Ansvar og myndighet
6.3 Definisjoner
6.4 Framgangsmåte
6.5 Referanser
6.6 Vedlegg


6.1 FORMÅL OG OMFANG

Formålet er å sørge for at arbeidstakerne gjøres kjent med ulykkes- og helsefarer som kan være forbundet med arbeidet, og at de får den opplæring, øvelse og instruksjon som er nødvendig for å etterleve kravene som er satt. Dette omfatter også studenter som utfører arbeid som kan medføre fare for liv og helse, og dersom arbeidet utføres som ledd i opplæring. 

Opplæringen omfatter innføring i systematisk HMS-arbeid ved enheten. 


6.2 ANSVAR OG MYNDIGHET 

Instituttleder (ev delegert til adm. leder) har ansvar for at ansatte, studenter og gjesteforskere gjøres kjent med ulykkes- og helsefarer som kan være forbundet med arbeidet, og at de får den opplæring, øvelse og instruksjon som er nødvendig. 

Vernesjefen skal sørge for at medlemmene i arbeidsmiljøutvalget, hovedverneombudene og verneombudene får tilbud om obligatorisk grunnkurs i helse, miljø og sikkerhet. 


6.3 DEFINISJONER 

Enhet: fakultet, høgskolen, enhet under universitetsstyret eller avdeling i sentraladministrasjonen 

HMS: helse, miljø og sikkerhet. 


6.4 FRAMGANGSMÅTE 

Instituttleder (ev delegert til adm. leder) skal sørge for at ansatte og studenter har tilstrekkelig opplæring og skal aktivt sørge for å avdekke områder hvor det er behov for opplæring. Instituttleder (ev delegert til adm. leder) skal gi sine medarbeidere og sine studenter innføring i systematisk HMS-arbeid. Det er spesielt viktig at nytilsatte, vikarer og studenter raskt læres opp i sikkerhetsmessige forhold på arbeidsplassen. 

Arbeidstakere som har til oppgave å lede eller kontrollere andre arbeidstakere skal ha nødvendig innsikt i HMS-spørsmål til å føre kontroll med at arbeidet blir utført på en forsvarlig måte. 

Arbeidsmiljøutvalgets medlemmer, hovedverneombudene og verneombudene skal ha minimum obligatorisk grunnkurs i HMS. 

Det anbefales at ansvarlig leder har oversikt over hvilken HMS-opplæring den enkelte medarbeider har fått (skjema). 


6.5 REFERANSER
1. Arbeidsmiljøloven § 14h 

2. Forskrift om systematisk helse-, miljø-, og sikkerhetsarbeid i virksomheter § 5 pkt. 2 og 3


6.6 REFERANSER 
1. Skjema for organisering av HMS-arbeidet ved enheten
2. Skjema for oversikt over hvem som har fått hvilken HMS-opplæring


7 HÅNDTERING AV SVAKHETER OG MANGLER 

Godkjent av: Personaldirektør Solveig Wiesener
Dato: 26.03.99
Erstatter: Kap 5 i IK-håndboka av 1992 





7.1 Formål og omfang
7.2 Ansvar og myndighet
7.3 Definisjoner
7.4 Framgangsmåte
7.4.1 Tjenesteveg for håndtering av HMS-problemer
7.4.2 Skader på personell eller materiell og nestenulykker 

7.4.3 Hvordan hindre gjentakelse

7.5 Referanser
7.6 Vedlegg


7.1 FORMÅL OG OMFANG

Kapittelet skal vise hvordan svakheter og mangler håndteres for å lære av dem og for å hindre gjentakelse.


7.2 ANSVAR OG MYNDIGHET 

Instituttleder (ev delegert til adm. leder) skal iverksette rutiner for å avdekke, rette opp og forebygge overtredelser av krav i HMS-lovgivningen og i universitetsinterne retningslinjer (se kap. 5) 

Arbeidstaker skal melde fra til ansvarlig leder om svakheter eller mangler som kan medføre fare for liv eller helse. 

Arbeidsmiljøutvalget (AMU) skal gjennomgå alle rapporter om yrkesskader, arbeidsulykker og tilløp til ulykker, søke å finne årsaken til disse, og se til at Instituttleder (ev delegert til adm. leder) treffer tiltak for å hindre gjentakelse. 



7.3 DEFINISJONER 

Ansvarlig leder: arbeidstaker som har til oppgave å lede eller kontrollere andre arbeidstakere

Enhet: fakultet, høgskolen, enhet under universitetsstyret eller avdeling i sentraladministrasjonen

Svakheter og mangler: uoverensstemmelse mellom hva lover, forskrifter, retningslinjer og rutiner foreskriver og de faktiske forhold innen mellommenneskelige-, organisatoriske- og fysiske forhold 

HMS: helse, miljø og sikkerhet. 

HMS-lovgivning: de lover som er nevnt i § 2 i Forskrift om systematisk HMS-arbeid samt forskrifter fastsatt i medhold til disse 


7.4 FRAMGANGSMÅTE
7.4.1 Tjenestevei for håndtering av HMS-saker 


HMS-saker behandles og søkes løst der de oppstår. Dersom det ikke er mulig, tas saken opp tjenestevei. 

· Arbeidstaker prøver å løse problemet der saken oppstår. Dersom saken ikke løses tar arbeidstaker saken opp med nærmeste overordnede.

· Dersom nærmeste overordnede ikke har kompetanse til å løse saken må vedkommende vurdere hva som er mest hensiktsmessig av å ta saken opp med en eller flere av følgende 

· verneombud
· linjen 

· enhetens styrende organer 

· faginstanser som verne- og helsepersonell 

· Arbeidsmiljøutvalget
· Dersom nærmeste overordnet avviser saken kan arbeidstaker vurdere å ta saken opp med verneombudet (VO). Sammen vurdere de om VO skal kontakte nærmeste overordnede alene eller om de skal gjøre det sammen.

· Dersom nærmeste overordnede avviser saken på nytt kan arbeidstaker og VO vurdere om VO alene eller om de sammen skal ta saken opp med en eller flere av følgende

· linjen 

· enhetens styrende organer 

· faginstanser som verne- og helsepersonell
· Arbeidsmiljøutvalget
· Er saken ikke løst kan den tas opp med Universitetsdirektøren.

· Saken klages til aktuell tilsynsmyndighet.

7.4.2 Skader på personell eller materiell, og nestenulykker


Ved skader på personell eller materiell, og ved nestenulykker, skal ansvarlig leder i samarbeid med verneombudet og den skadede fylle ut "Skjema for melding av skader og nestenulykker" og sende dette til Arbeidsmiljøutvalget innen 48 timer.


7.4.3 Hvordan hindre gjentakelse


Når et HMS-problem blir løst bør det resultere i innføring av nye rutiner som kan hindre at problemet oppstår på nytt. 

Det er viktig med erfaringsoverføring for å hindre gjentakelse av HMS-problemer. Det kan f.eks. gjøres ved utfylling av "Skjema for melding av skader og nestenulykker" (se kap. 7.4.2), og ved å informere direkte til miljø som har tilsvarende aktiviteter. 


7.5 REFERANSER
1. Forskrift om systematisk helse-, miljø- og sikkerhetsarbeid i virksomheter (internkontrollforskriften) § 5, pkt. 7

2. Arbeidsmiljøloven § 16

7.6 VEDLEGG
1. Retningslinjer for utfylling av skjema for melding av skader og nestenulykker
2. Skjema for organisering av HMS-arbeidet ved enheten


8 GJENNOMGANG AV SYSTEMET FOR HMS-ARBEID 

Godkjent av: Personaldirektør Solveig Wiesener
Dato: 26.03.99
Erstatter: Kap 6.1 i IK-håndboka av 1992 





8.1 Formål og omfang
8.2 Ansvar og myndighet
8.3 Definisjoner
8.4 Framgangsmåte
8.5 Referanser
8.6 Vedlegg


8.1 FORMÅL OG OMFANG

Formålet er å sikre at systemet for HMS-arbeidet fungerer som forutsatt. Overvåking og gjennomgang omfatter Universitetets HMS-håndbok med underliggende dokumentreferanser. 


8.2 ANSVAR OG MYNDIGHET 

Personaldirektøren har ansvar for å foreta systematisk overvåking og gjennomgang av internkontrollen for å sikre at den fungerer som forutsatt. 

Fakultetsdirektørene, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen skal sørge for årlig gjennomgang av det systematiske HMS-arbeidet ved egen enhet for å sikre at den fungerer som forutsatt. De skal årlig rapportere HMS-tilstanden til Universitetsdirektøren.

Vernesjefen skal gjennomføre interne revisjoner. 

Tilsynsmyndighetene gjennomfører ekstern revisjon. 


8.3 DEFINISJONER 

Internkontroll betyr systematiske tiltak som skal sikre at Universitetets aktiviteter planlegges, organiseres, utføres og vedlikeholdes i samsvar med krav fastsatt i eller i medhold av HMS-lovgivningen. 

HMS: helse, miljø og sikkerhet. 

Enhet: Fakultet, høgskolen, enhet under universitetsstyret eller avdeling i sentraladministrasjonen


8.4 FRAMGANGSMÅTE

Systemet for HMS-arbeid skal granskes regelmessig for å fastslå at: 

· aktivitetene er i samsvar med systemet for HMS-arbeid 

· resultatene er i samsvar med systemets krav 

· aktivitetene er hensiktsmessige for å oppnå Universitetets mål for helse, miljø og sikkerhet


Det skal lages revisjonsrapporter, og det skal utarbeides nødvendige forbedringer på bakgrunn av resultatet av overvåking og gjennomgang. 


8.5 REFERANSER
1. Forskrift om systematisk helse-, miljø- og sikkerhetsarbeid i virksomheter (internkontrollforskriften) § 5, pkt. 8



8.6 VEDLEGG
1. Skjema for årsmelding av HMS-tilstanden ved enheten 

2. Retningslinjer for intern revisjon av internkontroll av helse, miljø og sikkerhet
3. Skjema for organisering av HMS-arbeidet ved enheten


9 INTERN DOKUMENTASJON 

Godkjent av: Personaldirektør Solveig Wiesener
Dato: 26.03.99
Erstatter: Kap 8 i IK-håndboka av 1992 





9.1 Formål og omfang
9.2 Ansvar og myndighet
9.3 Definisjoner
9.4 Framgangsmåte
9.4.1 Dokumentasjonskrav
9.4.2 Oppbevaring av intern dokumentasjon


9.5 Referanser


9.1 FORMÅL OG OMFANG

Det systematiske HMS-arbeidet (internkontrollen) skal dokumenteres i den form og det omfang som er nødvendig på bakgrunn av enhetens art, aktiviteter, risikoforhold og størrelse.


9.2 ANSVAR OG MYNDIGHET 

Fakultetsdirektørene, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen skal dokumentere felles mål og felles prioritert handlingsplan for HMS-arbeidet ved egen enhet. De skal årlig lage rapport om HMS-forholdene ved enheten.

Instituttleder (ev delegert til administrativ leder) skal sørge for den interne HMS-dokumentasjonen ved instituttet. 


9.3 DEFINISJONER 

Internkontroll betyr systematiske tiltak som skal sikre at Universitetets aktiviteter planlegges, organiseres, utføres og vedlikeholdes i samsvar med krav fastsatt i eller i medhold av HMS-lovgivningen. 

HMS: helse, miljø og sikkerhet. 

Enhet: Fakultet, høgskolen, enhet under universitetsstyret eller avdeling i sentraladministrasjonen


9.4 FRAMGANGSMÅTE
9.4.1 Dokumentasjonskrav


Følgende skal dokumenteres skriftlig (minimumskrav) 

· fastsatte mål for HMS (se kap 2) 

· enhetens organisasjon, herunder hvordan ansvar og oppgaver for arbeid med HMS er fordelt (se kap 3) 

· risikovurdering med tilhørende tiltaksplan (se kap 4) 

· håndtering av svakheter og mangler (se kap 7) 

· årlige HMS-runder (se kap 4) 

· oversikt over hvilken HMS-opplæring den enkelte medarbeider har fått (se kap 6) 

· årsmelding for HMS-tilstanden (se kap 4)


Dokumentasjon som følger av krav i eller i medhold av HMS-lovgivningen, for eksempel instrukser, retningslinjer, tillatelser, sertifikater ol skal også inngå.


9.4.2 Oppbevaring av intern dokumentasjon


Enhetene må avklare hvor mange offisielle papirutgaver av HMS-håndboka de skal ha. Offisiell HMS-håndbok skal inneholde nødvendig, oppdatert dokumentasjon. 

Enhetenes interne dokumentasjon kan legges under papirutgaven av det kapitlet det naturlig hører hjemme i HMS-håndboka eller under kapittel 9. Det kan også velges andre måter å oppbevare den interne dokumentasjonen på. Dokumentasjonen skal være lett tilgjengelig for alle parter. 

Etter hvert som de ulike enhetene får egen lokal dokumentasjon tilgjengelig på nett vil pekere til disse sidene bli lagt her:


9.5 REFERANSER
1. Forskrift om systematisk helse-, miljø- og sikkerhetsarbeid i virksomheter (internkontrollforskriften)
2. Universitetsinterne retningslinjer


Retningslinjer for risikovurdering - Grovanalyse

Godkjent av: Personaldirektøren
Dato: 23.05.00
Erstatter: Ingen 





1 Formål og omfang
2 Ansvar og myndighet
3 Definisjoner
4 Framgangsmåte
4.1 Deltakere på risikovurderingen
4.2 Åpningsmøte 

4.3 Befaring
4.4 Oppsummeringsmøte
4.5 Handlingsplan og rapportering
4.6 Oppfølging 


5 Referanser
6 Vedlegg


1 FORMÅL OG OMFANG

Risikovurdering skal avdekke muligheten for at noe uønsket skal skje, og hvilke følger dette kan få. Risikovurderingen skal ende opp i en handlingsplan med risikoreduserende tiltak. 

Prosedyren skal brukes ved risikovurdering av alle enheter ved Universitetet i Tromsø, og aktiviteter knyttet til enhetene. 


2 ANSVAR OG MYNDIGHET 

Risikovurderingen ledes av HMS-personell. 

Fakultetsdirektør, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen har ansvar for at det blir utarbeidet plan for gjennomføring av risikovurdering ved enheten, og for at denne planen blir gjennomført. 

Ansvarlig leder for virksomheten på området som skal risikovurderes, er ansvarlig for gjennomføring av risikovurderingen i hht. retningslinjene. 


3 DEFINISJONER 

Ansvarlig leder: arbeidstaker som har til oppgave å lede eller kontrollere andre arbeidstakere

Enhet: fakultet, høgskolen, avdeling i sentraladministrasjonen og enhet under universitetsstyret

Område: institutt, seksjon/avdeling, laboratorium, verksted, rom eller aktivitet.

Risiko: uttrykker potensielt tap, miste noe av verdi 

Risikovurdering: systematisk framgangsmåte for å beskrive risiko gjennom kartlegging av uønskede hendelser/forhold samt årsaker til og konsekvenser av disse. 

Risikoreduserende tiltak: tiltak med sikte på å redusere sannsynligheten for og/eller konsekvensen av uønskede hendelser: 

· sannsynlighetsreduserende tiltak (hindre at hendelsen inntreffer) som f.eks. utskifting av utstyr, bedre vedlikehold, bedre arbeidsrutiner og opplæring. 

· konsekvensreduserende tiltak (begrense skadevirkningene av hendelsen) som f.eks. vernetiltak, brannbeskyttelse, automatisk varsling og beredskapsopplegg.



4 FRAMGANGSMÅTE
4.1 Deltakere på risikovurderingen


Følgende personer skal være med på risikovurderingen: 

· ansvarlig leder for virksomheten på området som skal risikovurderes 

· HMS-personell


I tillegg kan ansvarlig leder velge å ha med andre personer dersom dette er hensiktsmessig.

Operatør(er) som utfører arbeid på området som skal risikovurderes, skal være tilgjengelig(e) under befaringen.


4.2 Åpningsmøte


Risikovurderingen starter med et åpningsmøte hvor følgende tema blir gjennomgått: 

· metoden for risikovurderingen 

· definere området som skal risikovurderes 

· aktiviteten på området som skal risikovurderes 

· akseptkriterier for risiko

4.3 Befaring


Området som risikovurderes granskes f.eks. 

· ved gjennomgang av aktivitet 

· ved intervju av aktuell(e) operatør(er) 

· med utgangspunkt i sjekklister (vedlegg 1), rapporter om ulykke og nestenulykke, bruksanvisninger, prosedyrer, retningslinjer, revisjonsrapporter, opplæringsplaner, HMS-datablad


Funn og vurderinger som blir gjort noteres av ansvarlig leder, eller av den som har fått oppgaven delegert, på vurderingsskjema (vedlegg 2). Tiltak diskuteres ikke på dette stadiet av risikovurderingen.

Dersom risikovurderingen avdekker alvorlige risikomomenter som krever øyeblikkelig iverksetting av risikoreduserende tiltak, skal det der og da bestemmes hvilke tiltak som skal iverksettes.

Alle som er med på risikovurderingen, skal være enige om graden av sannsynlighet og konsekvens før dette noteres. Dersom det er tvil om graden, skal den høyeste av aktuelle sannsynligheter/konsekvenser velges.


4.4 Oppsummeringsmøte


Risikovurderingen avsluttes med et oppsummeringsmøte som gjennomføres umiddelbart etter befaring. Den som har fylt ut vurderingsskjemaet, går gjennom skjemaet slik at funn og vurderinger avklares.

Det settes frist for når handlingsplanen med prioriterte risikoreduserende tiltak skal være ferdig.


4.5 Handlingsplan og rapportering


Ansvarlig leder skal, på bakgrunn av vurderingsskjemaet, utarbeide risikobilder (vedlegg 3) og prioritert handlingsplan (vedlegg 4). 

Rapporten (vedlegg 5), som inkluderer risikobilder og prioritert handlingsplan, sendes til leder for risikovurderingen for gjennomsyn. Eventuelle kommentarer fra leder av risikovurderingen skal innarbeides i rapporten.

Ansvarlig leder sender den ferdige rapporten til fakultetsdirektøren, høgskoledirektøren, underdirektøren eller administrativ leder for enhet under styret.


4.6 Oppfølging


Ansvarlig leder skal innen fristen som er angitt i handlingsplanen, sørge for at nødvendige risikoreduserende tiltak blir utført.

Enheten skal ha rutiner for å kontrollere at handlingsplanen blir gjennomført.


5 REFERANSER
1. HMS-håndboka ved Universitetet i Tromsø (Systematisk HMS-arbeid i praksis, kap 4.4)


6 VEDLEGG
1. Sjekkliste
2. Vurderingsskjema
3. Risikobilder 

4. Rapport med prioritert handlingsplan 

5. Kategorier risikobilder











